**Actele necesare**

**în vederea acordării arhiereștii binecuvântări pentru**

**înscrierea la examenul de admitere la facultățile de teologie ortodoxă din Patriarhia Română**

**studii de licență**

**- sesiunea septembrie 2025 -**

Arhiereasca binecuvântare pentru candidaţii din Arhiepiscopia Iaşilor care doresc să se înscrie la Facultatea de Teologie Ortodoxă *Dumitru Stăniloae* din Iaşi, precum și la alte facultăți de teologie ortodoxă din cuprinsul Patriarhiei Române, studii de **licență**, sesiunea **septembrie 2025**, va fi acordată în baza unui **interviu** care se va desfășura la **Colegiul „Sfântul Nicolae”** din Iași, în perioada **5-8 septembrie 2025**, după următorul program:

* **5 septembrie 2025 (vineri) – 09:00-16:00;**
* **6 septembrie 2025 (sâmbătă) – 09:30 – 13:00;**
* **7 septembrie 2025 (duminică) – 10:00 – 13:00;**
* **8 septembrie 2025 (luni, *Nașterea Maicii Domnului*) – 10:00 – 16:00;**

Obţinerea binecuvântării se va face personal, în baza următoarelor documente:

1. **cerere** adresată Înaltpreasfințitului Părinte Teofan, Mitropolitul Moldovei şi Bucovinei, prin care se solicită binecuvântarea arhierească (cerere tip disponibilă pe <https://mmb.ro/sectorul-invatamant>);
2. **copie a actului de identitate**;
3. **recomandare** de la preotul paroh **și** de la duhovnic - document cu număr de înregistrare, cu antet, ștampilă și semnătură (dacă cei doi sunt persoane diferite atunci vor fi prezentate două recomandări; preoţii vor prezenta recomandare de la protopopul de care aparţin, monahii de la stareţul mănăstirii în care vieţuiesc, iar stareţii de la exarhul locului). Solicitările venite din partea monahilor și monahiilor trebuie vizate de Exarhul administrativ al mănăstirilor;
4. **adeverința** că este apt din punct de vedere psihologic (de la Cabinetul ***Atest***, Bld. *Ştefan cel Mare şi Sfânt*, nr. 8, et. 2, cam. 14, Iaşi, [www.atest.ro](http://www.atest.ro), e-mail: [contact@atest.ro](mailto:contact@atest.ro), telefon: 0232278223, mobil: 0726327077, WhatsApp: 0721597533 – pentru mesaje);
5. **CV** – Europass;

Din încredințarea Înaltpreasfințitului Părinte Teofan, Mitropolitul Moldovei și Bucovinei,

**Consilier învăţământ, Referent învățământ,**

Arhim. Hrisostom Rădășanu Adelin-Ștefan Rîpanu